Institutul Gamaleya: 2,2 milioane de ruși vaccinați cu prima doză de Sputnik V. 300 s-au infectat după vaccin.
2,2 milioane de ruși au fost vaccinați cu serul Sputnik V până în prezent. 1,7 milioane de ruși au primit ambele doze și doar 300 s-au infectat cu Covid. Rusia a început vaccinarea în masă pe 18 ianuarie.
Aproape 2,2 milioane de ruși au fost vaccinați cu prima doză din vaccinul anti-Covid, Sputnik V, anunță Denis Lagunov, directorul adjunct al Centrului Național de Cercetare Gamaleya, scrie Interfax.Potrivit acestuia, 2,2 milioane de ruși au primit prima doză de vaccin și 1,7 milioane de persoane au primit ambele doze, dintre care doar 300 s-au infectat cu Covid."Conform scenariului optimist, cea mai mare parte a populației ar putea fi vaccinată până la mijlocul verii, în așa fel încât să fie atins pragul de imunitate de 70%", a declarat Denis Logunov.Rusia a început vaccinarea în masă pe 18 ianuarie.Oficialii ruși au anunțat că vaccinarea anti-Covid este voluntară, cu toate astea, unii experți cred că, în mai multe regiuni din țară, imunizarea este obligatorie, scrie Kommersant.ru.Vaccinul anti-Covid Sputnik V, dezvoltat de institutul Gamaleya, a fost omologat în Rusia pe 11 august.În februarie, prestigioasa revistă medicale The Lancet a publicat rezultatele conform cărora Sputnik V a prezentat o eficienţă de 91,6% în faza III a studiului clinic.